**Ананы жоқтау**

**Төр жапсарын ояйын,**

**Орнына сандық қояйын.**

**Дүниеден өткен анам-ай,**

**Орныңа кімді қояйын?!**

**Қалайы сандық қапсырдың,**

**Дәнекерлеп жапсырдың.**

**Артыңда қалған балаларды,**

**Анашым кімге тапсырдың?!**

**Шайыдан көрпе құрайын,**

**Дүниеден өткен анама,**

**Алладан иман сұрайын.**

**Базардан келген матадай,**

**........белге батады-ай.**

**Анашымның жоқтығы**

**Бір өзіме батады-ай.**

**Базардан келген көк арба,**

**Жаңбыр тисе, оңар ма?**

**Қанша адам жиналса,**

**Анашым, сендей болар ма?**

**Қайғыдан тарттым сырнайды,**

**Қайғының оғы зырлайды.**

**Мен қайғыдан жыласам,**

**Мұңлы бір адам жылайды.**

**Арғымақ келер еңістен**

**Төрт аяғы күмістен.**

**Айналайын, жан анам,**

**Орның болсын пейіштен!**

**Арғымақ келер ағылып,**

**Жібектен арқан тағынып.**

**Айналайын анашым!**

**Күнім бір өтті сағынып.**

**Мінгенде атым қара кер,**

**Жалынан аққан қара тер.**

**Анашым, сенің жоқтығың**

**Маңдайға түскен қалың сор.**

**Мінгендей атым кер ме екен?!**

**Маңдайдан аққан тер ме екен?!**

**Ащы даусым шыққанда**

**Сұлуымның даусы дер ме екен?!**

**Анашым келді сексенге,**

**Жылайын, жұртым, сөксең де,**

**Анашым енді табылмас,**

**Етектеп алтын төксем де.**

**Қайыңнан алған қорегім,**

**Қайғылы болды жүрегім.**

**Қиамет мақшар болғанда**

**Қосылар ма екен сүйегім?!**

**Жетімді жетім деп пе едің?!**

**Жетімнен ақы жеп пе едің?!**

**Өзің бір кетіп бақиға,**

**Жетім боп қалсын деп пе едің?!**

**Базардан келген машина,**

**Табанында жазина.**

**Анашым сенен айрылып,**

**Жүреміз енді не күйде?**

**Ауырды анам басым деп,**

**Сексенге келді жасым деп,**

**Алладан ұрпақ тілеген,**

**Артында жылап қалсын деп.**

**Үй артында арғымақ.**

**Байлауда тұрмас қарғылап.**

**Басыма түсті мың қайғы,**

**Анашымдай тау құлап.**